Kliimamuutus  raskendab inimeste elu eelkõige Saharast lõuna poole jäävas Aafrikas, Lõuna-Ameerikas, Lõuna-Aasias ja Vaikse ookeani väikestes saareriikides. Nende piirkondade haavatavus tuleneb osaliselt sellest, et kõnealused maad asuvad piirkondades, mis on ka muidu kliima ja looduskeskkonna suhtes tundlikud. Teisalt on vaeste riikide kliimamuutuseks valmistumise ja sellega kohanemise võimalused teiste omadest väiksemad.